Source: https://ispis.sk/judikatura/KSKE/7Sd80/2011
Timestamp: 2020-04-06 14:41:34+00:00
Document Index: 7523104

Matched Legal Cases: ['§ 70', '§ 71', '§ 112', '§ 250', '§ 250', '§ 146', '§ 246', '§ 42', 'súd ', 'súd ', '§ 70', '§ 71', '§ 112', 'súd ', '§ 250']

KSKE 7 Sd 80/2011 - iSpis
iSpis Judikatúra – KSKE 7 Sd 80/2011
KS v Košiciach, dátum 18.01.2012, sp.zn. KSKE 7 Sd 80/2011
§ 70 zákona č. 461/2003 § 71 zákona č. 461/2003 § 112 ods. 1 zákona č. 461/2003 § 250l zákona č. 461/2003 § 250o OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 7Sd/80/2011 Identifikačné číslo súdneho spisu: 7011201060 Dátum vydania rozhodnutia: 19. 01. 2012 Meno a priezvisko sudcu, VSÚ: JUDr. Jana Karady ECLI: ECLI:SK:KSKE:2012:7011201060.1
Uznesenie Krajský súd v Košiciach v právnej veci navrhovateľky A. F., K.. XX.X.XXXX, O. Z. Č.. XXX, XXX XX S. V., proti odporkyni Sociálnej poisťovni, ústrediu, so sídlom Ul. 29. augusta č. 8, 813 63 Bratislava, v konaní o invalidný dôchodok, takto
Rozhodnutím č. XXXXXXX 814 X zo dňa 7.9.2011 odporkyňa podľa § 70 a § 71 zákona č. 461/2003 Z. z. o sociálnom poistení v znení neskorších predpisov (ďalej len zákon o sociálnom poistení ) zamietla žiadosť navrhovateľky o invalidný dôchodok z 23.8.2011.
Odvolaním doručeným odporkyni dňa 4.10.2011 sa navrhovateľka domáhala preskúmania rozhodnutia odporkyne zo dňa 7.9.2011 z dôvodu zhoršeného zdravotného stavu.
Rozhodnutím č. XXXXXXX 814 X zo dňa 22.12.2011 odporkyňa zrušila odvolaním napadnuté rozhodnutie zo dňa 7.9.2011 o zamietnutí žiadosti o priznanie invalidného dôchodku. Následne rozhodnutím č. XXXXXXX 814 X zo dňa 22.12.2011 podľa § 112 ods. 1 zákona o sociálnom poistení odporkyňa priznala navrhovateľke od 1.6.2011 invalidný dôchodok v sume 61,60 Eur mesačne (od 1.1.2012 zvýšený na sumu 63,70 Eur mesačne) , čím opravnému prostriedku navrhovateľky v plnom rozsahu vyhovela.
Keďže odporkyňa opravnému prostriedku navrhovateľky priznaním invalidného dôchodku celkom vyhovela, súd konanie vo veci podľa § 250o O.s.p. zastavil.